Lea Liitmaa läks elukaaslasest lahku
Hiljuti laiali läinud ansambli Blacky laulja Lea Liitmaa ning tema kahe noorima lapse isa, trummar Silver Ulviku kooselu on läbi.
Kroonika allikate andmetel kolis 31-aastane Ulvik mõne nädala eest välja paari ühisest kodust Meriväljal, kuid on säilitanud 39-aastase Leaga siiski sooja ning sõbraliku läbisaamise, pole lapsi hüljanud ja hoolitseb nende eest jätkuvalt.
Kumbki osapool Kroonikale lahkuminekujuttu kinnitama ega ümber lükkama ei soostunud. "Ma olen endiselt seda meelt, et Silver on maailma kõige lahedam mees," keerutas Liitmaa Kroonikale antud kommentaaris ning teatas, et on hetkel oma energia suunanud laste kasvatamisele ja kosmosest tulenevate võngete vastuvõtmisele.
Paari suhe hakkas väidetavalt kiiva kiskuma juba aastal 2011, kui liikusid jutud, et Ulviku pea on sassi ajanud keegi kaunitar nimega Sandra ning kui mees peomeeleolus tuttavate ees enda ja Lea romaani otsasaamisest rääkis.